Hrvatski sabor
20050119

Ja ću kao glavni pregovarač imati dva ureda, jedan u Bruxellessu a drugi u zgradi Vlade na drugoj strani trga. Ovdje na Gornjem gradu u sklopu Vlade biti će i tajništvo i stručni nukelus pregovaračkog tima na čelu sa gospođom Tamarom Obradović glavnom tajnicom Pregovaračkog tima koja će vam uvijek biti na raspolaganju za praćenje postupka pregovora i pristupanja Europskoj uniji. Želim naglasiti da blizina pregovaračkog tima u odnosu na Hrvatski sabor nije samo simbolička, ona je i logističke naravi, polazeći od potrebe pune suradnje i transparentnosti našega rada. Kako najkraće opisati posao koji nam predstoji? Možda je najbolje nabrojiti sva područja o kojima ćemo pregovarati. S toga svjestan da se izlažem opasnosti da taksativnim nabrajanjem svih poglavlja ovaj važan trenutak ispunim birokratskim sivilom dopustite da vas podsjetim na ono što, svjestan sam mnogi od vas dobro znaju. Dakle, Republika Hrvatska će s Europskom unijom pregovarati sljedeća područja.